ריק ג'יימס

ג'יימס אמברוס ג'ונסון ג'וניור (באנגלית: James Ambrose Johnson Jr.; 1 בפברואר 1948 – 6 באוגוסט 2004), הידוע בשם הבמה ריק ג'יימס (Rick James), היה זמר-יוצר, מוזיקאי ומפיק מוזיקלי אמריקאי.

== ביוגרפיה ==
ג'ונסון נולד ב-1 בפברואר 1948 בבאפלו, ניו יורק למייבל (לבית סימס) וג'יימס אמברוז ג'ונסון האב והיו לו שבעה אחים.<ref name="The Buffalo News"></ref> אביו של ג'יימס, שעבד במפעל להרכבת כלי רכב, עזב את המשפחה כשג'יימס היה בן 10. אימו הייתה רקדנית, ומאוחר יותר עבדה כמנקה ביום ובלילה עבדה עבור משפחת הפשע של באפלו כדי להתפרנס.<ref></ref><ref name="glowreview"></ref> ג'יימס טען כי איבד את בתוליו "בגיל 9 או 10" עם ילדה בת 14, בטענה ש"האופי המקורזל" שלו "נכנס מוקדם".<ref name="glowreview" /> ג'יימס החל להשתמש בסמים ונעצר על פריצה כנער צעיר.<ref name="glowreview" />

ג'יימס החל את הקריירה המוזיקלית שלו כנער. הוא היה בלהקות שונות לפני שנכנס למילואים של הצי האמריקני, כדי להימנע מגיוס חובה. ב-1964, ג'יימס ערק לטורונטו שבקנדה, שם הקים את להקת הרוק Mynah Birds, שבסופו של דבר חתמה על חוזה הקלטות עם מוטאון בשנת 1966.<ref name=":0"></ref><ref name=":1"></ref> הקריירה של ג'יימס בלהקה נעצרה לאחר שרשויות הצבא גילו את מקום הימצאו, ולבסוף הרשיעו אותו בפשעי עריקה.<ref></ref> לאחר ששוחרר מהכלא, ג'יימס עבר לקליפורניה, שם הקים מגוון להקות רוק ופאנק בסוף שנות ה-60 ותחילת שנות ה-70.<ref name="nickwarburton.com"></ref>

בשנת 1977 הקים ג'יימס את להקת Stone City, שזכתה לפופולריות בעיר מולדתו של ג'יימס באפלו.<ref name=":4"></ref> בשנת 1978, לאחר שחתם בחברת התקליטים "גורדי רקורדס" של מוטאון, הוציא את אלבום הבכורה שלו, , מתוכו יצאו הסינגלים "You & I" ו-"Mary Jane" שהיו ללהיטים ונכנסו לחמישייה הפותחת במצעד שירי הנשמה של מגזין הבילבורד האמריקאי.<ref></ref>

ב-1981, יצא אלבומו המצליח ביותר של ג'יימס, Street Songs, מתוכו יצאו הלהיטים "Give It to Me Baby" ו-"Super Freak", כשהאחרון הפך לסינגל המצליח ביותר של ג'יימס והגיע למקום ה-16 במצעד הבילבורד הוט 100 ומכר כמיליון עותקים.<ref name=":4" /> האלבום עצמו שילב מגוון ז'אנרים, בהם רוק, פאנק (Funk), דיסקו וגל חדש והגיע לצמרת מצעד אלבומי ה-R&B.<ref name=":4" />

ב-1985, הצלחתו של ג'יימס הגיעה לשיא, עם צאת אלבומו Glow והופעתו בתוכנית הטלוויזיה הפופולרית "צוות לעניין".<ref></ref> עם זאת, אלבומיו שיצאו לאחר מכן לא הצליחו לשחזר את ההצלחה.<ref name=":2"></ref>

ב-1990, הראפר אם סי האמר דגם את שירו של ג'יימס "Super Freak" בלהיטו, "U Can't Touch This", שזיכה את ג'יימס בפרס גראמי לשיר ה-R&B הטוב ביותר על הלחנת השיר.<ref name=":32"></ref><ref></ref> במהלך אותה התקופה, הקריירה של ג'יימס נפגעה עקב התמכרותו לסמים ובעיות משפטיות. ג'יימס הורשע בשני מקרים נפרדים של חטיפה ואלימות נגד שתי נשים שונות כשהוא תחת השפעת קוקאין, מה שהוביל את ג'יימס למאסר לכשלוש שנים.

בשנת 1996, שוחרר ג'יימס על-תנאי וב-1997 הוציא את האלבום Urban Rapsody.<ref name=":2" /> הקריירה של ג'יימס הופסקה בשנית בשנת 1998, לאחר שלקה בשבץ מוחי קל במהלך הופעה, והודיע על פרישה זמנית.<ref></ref>

== חיים אישיים ==
לג'יימס היו בן ובת עם שייוויל מורגן, זמרת ופזמונאית עבר. בהמשך ניהל מערכת יחסים עם טניה היג'אזי, לה נישא ב-1996 והשניים הביאו יחד לעולם בן בשם טאזמן.

== מותו ==
בבוקר 6 באוגוסט 2004, המטפל של ג'יימס מצא אותו מת בביתו בלוס אנג'לס. הוא היה בן 56. היחצן שלו, סוג'אטה מרתי, פרסם הצהרה לתקשורת לפיה נפטר מסיבות טבעיות.<ref></ref> ג'יימס נפטר מאי-ספיקה נשימתית ואי-ספיקת לב, הקשורים למצבים בריאותיים שונים של סוכרת, שבץ מוחי, קוצב לב והתקף לב.<ref name="autopsy"></ref>

== דיסקוגרפיה ==
=== אלבומי אולפן ===
* 1978: Come Get It!
* 1979: Bustin' Out of L Seven
* 1979: Fire It Up
* 1980: Garden of Love
* 1981: Street Songs
* 1982: Throwin' Down
* 1983: Cold Blooded
* 1985: Glow
* 1986: The Flag
* 1988: Wonderful
* 1989: Kickin
* 1997: Urban Rapsody
* 2007: Deeper Still

=== אלבומי אוסף ===
* 1984: Reflections
* 1994: Bustin' Out: The Best of Rick James
* 1997: Ultimate Collection
* 2000: The Millennium Collection: The Best of Rick James
* 2002: Anthology
* 2004: Greatest Hits
* 2005: Gold
* 2005: The Millennium Collection: The Best of Rick James, Vol. 2
* 2006: The Definitive Collection
* 2014: The Complete Motown Albums

==קישורים חיצוניים==

* 

* 

==הערות שוליים==

קטגוריה:זמרי רוק אמריקאים
קטגוריה:זמרים-יוצרים אמריקאים
קטגוריה:מוזיקאים אמריקאים
קטגוריה:מורשעים בעבירות רכוש בארצות הברית
קטגוריה:מורשעים בפגיעות גופניות בארצות הברית
קטגוריה:מפיקים מוזיקליים אמריקאים
קטגוריה:נפטרים מסוכרת
קטגוריה:פזמונאים אמריקאים
קטגוריה:באפלו: אישים
קטגוריה:אמריקאים שנולדו ב-1948
קטגוריה:אמריקאים שנפטרו ב-2004